Publication: Magyar Közlöny
Issue: MK-2001-78 (Year: 2001, Number: 78)
Era: 1990-2004
Section: 14. Az Alapítvány az 1997. évi CLVI. törvény 4. §-a
Paragraph Index: 1533

1. Postacsekkek kiadása 1.1. Minden igazgatás postacsekkeket adhat ki a postai folyószámla tulajdonosainak. 1.2. Azoknak a postai folyószámla tulajdonosoknak, akiknek a számára postacsekkeket adtak ki, postacsekk garanciakártyát is adnak, amelyet kifizetéskor be kell mutatni. 1.3. A garantált legnagyobb összeget a postacsekk hátoldalára vagy egy mellékletre nyomtatják rá a szerződő országok közötti megállapodás szerinti pénznemben. 1.4. A kifizető országgal való külön megállapodás hiányában a kibocsátó igazgatás határozza meg az átszámítási kulcsot a saját pénzneméről a kifizető ország pénznemére. 1.5. A kibocsátó ország díjat szedhet be a postacsekket kérő számlatulajdonostól. 1.6. Adott esetben a postacsekkek érvényességi időtartamát a kibocsátó ország határozza meg. Az érvényességi időtartamot a postacsekken az érvényesség utolsó napjának rányomtatásával jelzik. Ilyen jelzés hiányában a postacsekkek érvényessége korlátlan.

Source: https://magyarkozlony.hu/hivatalos-lapok/f597b15385331d02cfdc386713cd11e53a5bf334/dokumentumok/0acad93b9f34ae19c6fa63949170dbc2340a2574/letoltes